**ΟΔΗΓΙΕΣ ΤΑΥΤΟΠΟΙΗΣΗΣ ΓΙΑ ΠΡΩΤΟΕΤΕΙΣ ΦΟΙΤΗΤΕΣ.**

Οι επιτυχόντες των Πανελλαδικών εξετάσεων που ολοκλήρωσαν την προεγγραφή τους μέσω της ηλεκτρονικής εφαρμογής του Υπουργείο Παιδείας, Θρησκευμάτων και Αθλητισμού πρέπει να πραγματοποιήσουν τον έλεγχο της ταυτοπροσωπίας στη γραμματεία του Τμήματός τους, αποστέλλοντας τα παρακάτω δικαιολογητικά από την **Τετάρτη** **20-09-2023 έως και Σάββατο 30-09-2023**αποκλειστικά μέσω ταχυμεταφορικής εταιρίας (courier) ή ταχυδρομείου (ΕΛΤΑ).

**Τα δικαιολογητικά είναι:**

1. **Αντίγραφο της Αίτησης εγγραφής** από την ηλεκτρονική εφαρμογή του Υπουργείο Παιδείας, Θρησκευμάτων και Αθλητισμού με υπογραφή (εκτύπωση από το site του Υπουργείου)
2. **Φωτοτυπία ταυτότητας** (ΑΔΤ) ή **Διαβατηρίου** (δεν απαιτείται επικύρωση)
3. Μόνο για αγόρια, **πιστοποιητικό γέννησης** όπου να φαίνεται ο αριθμός μητρώου αρρένων (χρειάζεται για την αναβολή στράτευσης) (εκτύπωση από <https://www.gov.gr/ipiresies/oikogeneia>)
4. Βεβαίωση ΑΜΚΑ (εκτύπωση από το <https://www.amka.gr/AMKAGR> )
5. **Μία (1) φωτογραφία** τύπου ταυτότητας έγχρωμη ή ασπρόμαυρη
6. Υπεύθυνη Δήλωση, στην οποία θα αναγράφεται ότι «δεν είμαι εγγεγραμμένος/η σε άλλη σχολή ή Τμήμα ΑΕΙ της ημεδαπής» χρήσης προσωπικών δεδομένων [ΕΔΩ](http://af.ihu.gr/wp-content/uploads/ΥΠΕΥΘΥΝΗ-ΔΗΛΩΣΗ-προσωπικά-δεδομένα-και-μη-εγγραφής-σε-άλλο-ίδρυμα-2023β.docx).
7. Διεύθυνση μόνιμης κατοικίας (λογαριασμός ΔΕΗ ή νερού)

* Για τους επιτυχόντες στην ειδική κατηγορία **Έλληνες πολίτες της Μουσουλμανικής Μειονότητας της Θράκης**, η εγγραφή τους ολοκληρώνεται με την **αποστολή μέσω  courier** των παραπάνω δικαιολογητικών, συμπεριλαμβανομένου και *μιας βεβαίωσης ότι είναι εγγεγραμμένοι στα δημοτολόγια Δήμου του Νομού Ξάνθης, Ροδόπης ή Έβρου*. Αν έχουν μετεγγραφεί σε άλλο Δήμο άλλης περιοχής, πρέπει να αποστείλουν ή καταθέσουν αυτοπροσώπως βεβαίωση του συγκεκριμένου Δήμου από τη οποία να προκύπτει ότι μετεγγράφηκαν σ’ αυτόν, από Δήμο των ανωτέρω Νομών.
* Για τους επιτυχόντες, οι οποίοι δεν πρόλαβαν να ολοκληρώσουν την ηλεκτρονική τους προεγγραφή στη σελίδα του Υπουργείου, έχουν τη δυνατότητα να αποστείλουν μέσω courier τα παραπάνω δικαιολογητικά μαζί με την αίτηση εγγραφής [ΕΔΩ](http://af.ihu.gr/wp-content/uploads/E7.1-ΑΙTHSH-EGGRAFHS-2023-24.doc) μέχρι και τις 09 Οκτωβρίου 2023 στη Γραμματεία του Τμήματος.

Όσοι φοιτητές διαγράφηκαν από άλλα Πανεπιστήμια προκειμένου να κάνουν την ηλεκτρονική εγγραφή και δεν το δήλωσαν κατά την εγγραφή (ταυτόχρονα) θα προσκομίσουν βεβαίωση διαγραφής από το Πανεπιστήμιο, στο οποίο ήταν προηγουμένως εγγεγραμμένοι.

Τα δικαιολογητικά θα αποστέλλονται **ΜΟΝΟ** με courier ή ταχυδρομείο στην παρακάτω διεύθυνση:

**ΔΙΕΘΝΕΣ ΠΑΝΕΠΙΣΤΗΜΙΟ ΤΗΣ ΕΛΛΑΔΑΣ-Πανεπιστημιούπολη Καβάλας**

**ΣΧΟΛΗ ΟΙΚΟΝΟΜΙΑΣ & ΔΙΟΙΚΗΣΗΣ**

**ΤΜΗΜΑ ΛΟΓΙΣΤΙΚΗΣ & ΧΡΗΜΑΤΟΟΙΚΟΝΟΜΙΚΗΣ**

**ΑΓΙΟΣ ΛΟΥΚΑΣ Τ.Κ. 65404 ΚΑΒΑΛΑ**

**Υπόψη Γραμματείας**

**ΤΗΛΕΦΩΝΟ 2510-462187, 185**

Αιτήσεις για Βεβαιώσεις Σπουδών ή άλλου Πιστοποιητικού θα ζητούνται με την υποχρεωτική αναγραφή του Αριθμού Ειδικού Μητρώου (ΑΕΜ) του φοιτητή και θα αποστέλλονται ανάλογα με την αίτηση **μέσω ΚΕΠ** ή με ηλεκτρονικό μήνυμα (mail) από το προσωπικό λογαριασμό του φοιτητή στη διεύθυνση [info@af.ihu.gr](mailto:info@af.ihu.gr) προκειμένου να διεκπεραιωθούν ταχύτερα. Και στις δύο περιπτώσεις, οι Βεβαιώσεις Σπουδών και Στρατολογίας θα εκδίδονται μετά την καταχώρηση των στοιχείων στο σύστημα.

 Το username για ενεργοποίηση των λογαριασμών θα σταλεί στο e-mail που αναγράφεται στην αίτηση εγγραφής του φοιτητή.

Με τον παραπάνω κωδικό οι φοιτητές:

Α) θα έχουν πρόσβαση στην υπηρεσία της Ηλεκτρονικής Γραμματείας όπου θα δηλώνουν, κατά τις ημερομηνίες που ανακοινώνονται από το Τμήμα, τα μαθήματα που επιθυμούν να παρακολουθούν **κάθε εξάμηνο**.

Β) θα δηλώνουν τα συγγράμματα που επιθυμούν κάθε εξάμηνο στην ηλεκτρονική διεύθυνση [www.eudoxus.gr](http://www.eudoxus.gr/)

Γ) θα κάνουν αίτηση για έκδοση ακαδημαϊκής ταυτότητας/πάσο στην ηλεκτρονική διεύθυνση [https://submit-academicid.minedu.gov.gr](https://submit-academicid.minedu.gov.gr/)

Δ) θα μπορούν να ενημερώνονται για τη σπουδαστική τους κατάσταση και τη βαθμολογία τους και να κάνουν αίτηση για πιστοποιητικά σπουδών.

**ΠΡΟΣΟΧΗ!!!** Επιβάλλεται η δημιουργία προσωπικού μοναδικού mail (εάν δεν υπάρχει) για να γίνει η ταυτοποίηση με όλες τις υπηρεσίες του Πανεπιστημίου.

**Ανακοίνωση για την έναρξη των μαθημάτων έχει γνωστοποιηθεί στη σελίδα του Τμήματος**<http://af.ihu.gr/>

ΚΑΛΟ ΞΕΚΙΝΗΜΑ ΣΤΗ ΝΕΑ ΣΑΣ ΖΩΗ!

Από τη Γραμματεία του Τμήματος

Λογιστικής & Χρηματοοικονομικής